**Te caut cu inima, Doamne!**

*Andreionthepoetry*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Te caut cu inima, Doamne,

Și știu că aproape Tu-mi ești.

Din Duhul Tău Sfânt Tu îmi toarnă,

Pogoară-L din sfere cerești!

Te-arată în marea ta Slavă

Nu doar prin Cuvântu-Ți divin,

Căci duhul meu vrea să Te vadă

În el revelat pe deplin!

A inimii ușă de-mi este

Închisă, Tu bate mereu,

Și tot Tu, de-aici, dinăuntru,

Deschide de nu-ți deschid eu.

Trăiește de-acum Tu în mine,

Iar voia Ta, Domnul meu Sfânt,

Să fie făcută deplină

Precum în Cer și pe pământ!